Organismides toimuvad muutused, nt kasvamine, on tsüklilised, nad kajastavad aastaid ja päevi. Külmemas kliimas tekivad puudel aastarõngad, mis kajastavad suvist kiiremat kasvu võrreldes talvisega. Osal korallidel on eristatavad aastased ja päevased kasvutsüklid. Korallide alusel on kindlaks tehtud,  et Kuu loodeliste jõudude tagajärjel on Maa pöörlemine pika aja vältel aeglustunud: 400 mln a tagasi oli ööpäeva pikkus praeguse 24 tunni asemel u 22 tundi.